Jos katsot laista pyörätien määritelmää (TLL 2 § 1 mom.  11 kohta), niin se on lähes identtinen jalkakäytävän määritelmän kanssa (”[Tässä laissa tarkoitetaan:] pyörätiellä polkupyöräliikenteelle tarkoitettua, liikennemerkillä osoitettua, ajoradasta rakenteellisesti erotettua tai erillistä tien osaa taikka erillistä tietä;”). Ainoana erona jalkakäytävään nähden on, että pyörätie on polkupyöräliikenteelle tarkoitettu ja että se on liikennemerkillä osoitettu. Nyt logiikkasi mukaan pyörätien liikennemerkillä varustettu tie ei voi olla lain tarkoittama pyörätie, jollei se ole ajoradan vieressä. Esim. Viikinbaana ei kulje tässä kohdassa https://www.openstreetmap.org/way/892958186 ajoradan vieressä, joten se ei voi olla mielestäsi lain tarkoittama pyörätie, vaikka olisikin liikennemerkillä osoitettu, koska et näe mahdolliseksi, että lain kirjoittaja yllättäen määritelmän viimeisen osan kohdalla tarkoittaisi jotain muuta kuin ajoradan vieressä kulkevaa tietä.